Նաեւ հավելեց. «Իմ կարծիքով այս միջին չափը պիտի պահել: Դա նաեւ մեր հասարակության խնդիրն է: Այդ մի քանի մարդիկ, որոնք ամեն ինչ իրենց ընտանիքներում չափում են գումարով եւ շքեղության աստիճանով, պիտի չկարողանան դա մտցնել դպրոց: Իրենք պիտի հարմարվեն միջին խավին: Մեր ժամանակ` Խորհրդային Միության տարիներին, գումար հավաքելիս դա այնպես արեցինք, որ սոցիալական անապահով շերտը չզգաց էլ, թե ինչպես այդ գումարը հավաքվեց նաեւ իրենց փոխարեն: Ավելի շատ այս տիպի խնդիրներ պիտի կարգավորվեն»: